Nuuskommentaar: Loop Manyi se spook weer? | Maroela Media
Terwyl 'n ligte storm steeds woed oor die staat se motiewe vir die sensusvraag oor mense se ras berig die FW de Klerkstigting dat bruin mense in die Wes-Kaap die stigting om hulp genader het omdat die Departement van Korrektiewe Dienste 'n nasionale raskwotastelsel op dié provinsie van toepassing maak. Die implikasie is kortom: Bruin werknemers in die provinsie moet van 39 persent tot 9 persent verminder word.
Dit is duidelik dat die ANC se optrede in die Malema-haatspraakverhoor 'n diep rassekloof in die samelewing geslaan het. Toegegee, die staat se kommunikasie-aksie oor die sensus was ook power verby. Die bietjie boodskap wat wel uitgaan, het te laat gekom, is te simplisties en spreek nie die vrese aan nie. Die gevolg was dat burgerlike instellings met meer geloofwaardigheid in die gemeenskappe wat beswaard is, die staat se werk hieroor moes begin doen. Maar sulke instellings wil nie graag hul nekke van geloofwaardigheid uitsteek, en dan deur die staat in die rug gesteek word nie.
Jy formuleer oortuigend as jy aantoon hoe rassisties eerder as meritokraties die huidige heersers ons land bestuur. Jou volgende sin ontbloot die kernprobleem:
"Dit beteken sommer van die vertrekpunt af dat die natuurlike ekonomiese kragte versteur word – die individue met die talente en vaardighede wat as brandstof vir ekonomiese groei dien, word beperk en vervang met mense wat nie die vaardighede het nie, of nog nie het nie, en 'n uitkringeffek veroorsaak wat in groeiende werkloosheid manifesteer."